Chevrolet Tahoe

Το Chevrolet Tahoe (Σεβρολέτ Τάχο, ορθή αμερικανική προφορά: Τά-χο-ου), και το ισοδύναμό του δίδυμο μοντέλο GMC Yukon (Γιούκον), είναι αυτοκίνητα SUV μεγάλων διαστάσεων, που παράγονται από τις αμερικανικές αυτοκινητοβιομηχανίες Chevrolet και GMC, από το φθινόπωρο του 1994 και από το 1991 αντίστοιχα. Μέχρι σήμερα έχουν κατασκευαστεί 5 γενιές των μοντέλων, με την πέμπτη γενιά του Tahoe να παρουσιάζεται επίσημα στις 10 Δεκεμβρίου 2019 και έφτασε στην αγορά των ΗΠΑ τον Ιούνιο του 2020, για τη σεζόν (model year, έτος μοντέλου) του 2021. Ο κυριότερος εμπορικός αντίπαλος του Chevrolet Tahoe είναι το Ford Expedition, αλλά όμως, πρακτικά, ανταγωνιστές του είναι και τα Toyota Sequoia και Nissan Armada.

Μάλιστα το Tahoe είναι το δημοφιλέστερο στις Ηνωμένες Πολιτείες SUV μεγάλου μεγέθους. Διατίθεται στη Βόρεια Αμερική, διάφορες περιοχές της Ασίας όπως η Μέση Ανατολή και οι Φιλιππίνες, καθώς και σε κάποιες άλλες χώρες, όπως Βολιβία, Χιλή, Περού, Κολομβία, Ισημερινός, Ανγκόλα. Αντιθέτως, το GMC Yukon διατίθεται μόνο στη Βόρεια Αμερική και τη Μέση Ανατολή.

 Ονομασίες 

Το όνομα του μοντέλου προήλθε από την ονομασία της λίμνης Τάχο (Tahoe lake), που είναι η μεγαλύτερη αλπική λίμνη στη Βόρεια Αμερική. Για την ακρίβεια, η ονομασία του αποτελεί έμμεση αναφορά στο τραχύ και δύσβατο έδαφος της περιοχής γύρω από τη λίμνη, υπονοώντας έτσι τον σκληροτράχηλο και ανθεκτικό χαρακτήρα του μοντέλου. Η ονομασία του δίδυμου μοντέλου GMC Yukon προήλθε από την περιοχή Γιούκον του βόρειου Καναδά.

Ειδικότερα η πρώτη γενιά του Chevrolet Tahoe είχε κυκλοφορήσει ως Chevrolet Grand Blazer στην Αργεντινή, στη Χιλή, στη Βραζιλία, στην Κολομβία, στη Βενεζουέλα και στο Εκουαδόρ, ενώ στο Μεξικό είχε διατεθεί ως Chevrolet Silverado. Η δεύτερη γενιά του Chevrolet Tahoe (παραγωγή: Ιανουάριος 2000 - Δεκέμβριος 2005) πωλήθηκε ως Chevrolet Sonora στο Μεξικό, από το όνομα της μεξικανικής πολιτείας Σονόρα.

 Συγγενικά μοντέλα 
Διαχρονικά, σε κάθε γενιά του, το Tahoe διατίθεται σε 3 «κανονικές» εκδόσεις εξοπλισμού, τη βασική LS, την πληρέστερη LT και την ημι-πολυτελή LTZ, καθώς και στην ειδική έκδοση Z71 που φέρει ειδικές ρυθμίσεις για αυξημένες δυνατότητες κίνησης εκτός δρόμου. Η πρώτη γενιά του (παραγωγή: αρχές 1995 - Ιούνιος 2000) διατέθηκε τους πρώτους λίγους μήνες αποκλειστικά ως 3-πορτο SUV, ενώ στις 20 Ιανουαρίου 1995 μπήκε στην παραγωγή και μια εκδοχή 5-πορτο SUV για τα Tahoe και Yukon, που κυκλοφόρησε από την άνοιξη του 1995 και κυριάρχησε ολοκληρωτικά στις πωλήσεις. Η 3-πορτη εκδοχή της πρώτης γενιάς παρήχθη έως τον Μάιο του 1999 και η 5-πορτη έως τον Ιούνιο του 2000.

Από την εισαγωγή της δεύτερης γενιάς του (που μπήκε στην παραγωγή τον Ιανουάριο του 2000 και κυκλοφόρησε στις Ηνωμένες Πολιτείες τον Μάρτιο, για τη σεζόν του 2000, ενώ παρήχθη έως τον Δεκέμβριο του 2005, για τη σεζόν του 2006) και μετά, έγινε αποκλειστικά 5-πορτο. Εκτός από το στάνταρ 5-πορτο SUV (Sport Utility Vehicle) Tahoe, προσφέρεται διαχρονικά και μία ακόμα εκδοχή αμαξώματος: 5-πορτο SUV με μακρύτερο μεταξόνιο, με την ονομασία Chevrolet Suburban. Επίσης, από το 2001 έως το 2013 παρήχθη, σε δύο γενιές και μια 4-πορτη εκδοχή SUΤ (Sport Utility Truck), δηλαδή pick-up, του Chevrolet Suburban, με την ονομασία Chevrolet Avalanche.

Τεχνικά, όλες οι γενιές του Chevrolet Tahoe συγγενεύουν με το κάπως ακριβότερο GMC Yukon / GMC Yukon Denali (ενώ το ακόμα μεγαλύτερου μήκους Chevrolet Suburban συγγενεύει με το GMC Yukon XL) και με την ακόμα πιο ακριβή Cadillac Escalade (και την εκδοχή μεγαλύτερου μήκους Escalade ESV), ενώ η παρουσίαση και τα έτη παραγωγής της εκάστοτε γενιάς αυτών των μοντέλων, διαχρονικά, συμπίπτουν (με εντυπωσιακές εξαιρέσεις την πρώτη γενιά του GMC Yukon που εισήχθη το 1991, για τη σεζόν του 1992, και την πρώτη γενιά της Escalade που μπήκε στην παραγωγή τον Αύγουστο του 1998, για τη σεζόν του 1999).

Ειδικότερα η δεύτερη γενιά του Tahoe είχε αποτελέσει τη βάση και για το SUV Hummer H2, που κατασκευάστηκε μεταξύ του 2002 και του 2009 σε μία μόνο γενιά, λόγω της οριστικής διακοπής της εταιρείας Hummer τον Μάιο του 2010, όταν αποσύρθηκε από την παραγωγή και το τελευταίο μοντέλο της που είχε μείνει, το μικρότερο Hummer H3.

Η πέμπτη γενιά του Tahoe παρουσιάστηκε επίσημα στις 10 Δεκεμβρίου 2019, την ίδια μέρα με την αντίστοιχη 12η γενιά της μεγαλύτερης εκδοχής Chevrolet Suburban, ενώ η αντίστοιχη γενιά των συγγενικών GMC Yukon και Yukon XL παρουσιάστηκε στις 14 Ιανουαρίου 2020 και η αντίστοιχη Cadillac Escalade 5ης γενιάς στις 4 Φεβρουαρίου 2020. Αρχικά επρόκειτο όλα αυτά τα μοντέλα να μπουν στην παραγωγή στα τέλη Απριλίου του 2020 και για τη σεζόν του 2021, αλλά λόγω της πανδημίας του κορονοϊού καθυστέρησαν για λίγο ακόμα.«Coronavirus could force GM to delay its redesigned 2021 SUVs» from Reuters (March 30, 2020) Τελικώς, η παραγωγή όλων αυτών των SUV ξεκίνησε στις 18 Μαΐου 2020,https://gmauthority.com/blog/2020/05/these-general-motors-parts-plants-are-opening-today/ ενώ έφτασαν στις αντιπροσωπείες τον Ιούνιο του 2020, ως μοντέλα 2021.

 Διαχρονική απήχηση 

Τα πρώτα χρόνια κυκλοφορίας του, από το 1994 έως και το 2000, το Chevrolet Tahoe ήταν σταθερά δεύτερο στις πωλήσεις των μεγάλων SUV στις Ηνωμένες Πολιτείες, πίσω μόνο από το Ford Expedition, αλλά από το έτος 2001 και μετά διατηρεί σταθερά την πρώτη θέση. Μάλιστα από το έτος 2006 (όταν και παρουσιάστηκε η τρίτη γενιά του Tahoe, ως μοντέλο της σεζόν του 2007, ενώ η τέταρτη γενιά του παρουσιάστηκε στην αγορά τον Φεβρουάριο του 2014) και μετά, διατηρεί σχεδόν κάθε χρόνο μια αναλογία πωλήσεων γύρω στο 2 προς 1 σε σύγκριση με τις ετήσιες πωλήσεις του ανταγωνιστικού μοντέλου της Ford.http://www.goodcarbadcar.net/2018/01/large-suv-sales-america-december-2017/

Επίσης, σε όλες τις γενιές του Tahoe έχει κατασκευαστεί και συνεχίζει διαχρονικά να παράγεται μια ειδική εκδοχή του με το αστυνομικό πακέτο Z56 (Z56 police package), που διατίθεται μόνο στην αμερικανική Αστυνομία, στην αμερικανική Πυροσβεστική Υπηρεσία και, ως ασθενοφόρο, σε Υπηρεσίες έκτακτης ιατρικής ανάγκης. Η εκδοχή αυτή, προσφέρεται επίσημα μόνο στη Βόρεια Αμερική, όπου και διατηρεί σταθερά μεγάλη απήχηση, αν και κάποια αντίτυπά της έχουν εισαχθεί και σε λίγες χώρες της Μέσης Ανατολής (όπως στα Ηνωμένα Αραβικά Εμιράτα) μέσω παράλληλων εισαγωγών από τις τοπικές Αστυνομίες.

Ειδικότερα η δεύτερη γενιά του Chevrolet Tahoe, που έφερε τον κωδικό GMT 800, εισήχθη επίσημα και στα κράτη της Ευρώπης, μεταξύ αυτών και στην Ελλάδα, από τη μάρκα, και αποκλειστικά με τον βενζινοκινητήρα 5.3 λίτρων Vortec V8 (στη Βόρεια Αμερική διατέθηκε και με 4.8 λίτρων Vortec V8 και 6.0 λίτρων Vortec V8) και στις εκδόσεις εξοπλισμού LT και LTZ, και με στάνταρ 4-κίνηση. Η εισαγωγή έγινε μέσω του κοινού δικτύου αντιπροσωπειών Cadillac και Chevrolet, ξεκινώντας από το φθινόπωρο του 2000. Προηγουμένως, είχαν υπάρξει κάποιες εισαγωγές και της πρώτης γενιάς του Tahoe στην Ευρώπη, αλλά μόνο από μεμονωμένους εισαγωγείς, που το έκαναν με μεμονωμένες εγκρίσεις και εξαιρετικά χαμηλό αριθμό πωλήσεων. Ωστόσο, ακόμα και η δεύτερη γενιά δεν γνώρισε καμία απολύτως απήχηση στην ευρωπαϊκή ήπειρο, καθώς οι τεράστιες διαστάσεις του Tahoe πρακτικώς έκαναν ασύμφορη την κυκλοφορία του στους ευρωπαϊκούς δρόμους, ενώ επιπρόσθετα η δεύτερη γενιά του δεν προσέφερε πλέον κινητήρα ντίζελ (στην πρώτη γενιά είχε προσφερθεί και ο τουρμποντίζελ 6.5 λίτρων L56 V8). Ως αποτέλεσμα, παρά τις έντονες διαφημιστικές προσπάθειες της μάρκας, το Chevrolet Tahoe ευρωπαϊκών προδιαγραφών σημείωσε εντελώς μηδαμινές πωλήσεις και εξ αρχής ήταν σπάνιο στους δρόμους της Ευρώπης, με αποτέλεσμα η εξαγωγή του Tahoe στην Ευρώπη να διακοπεί οριστικά το 2006 (ταυτόχρονα με τη διακοπή της δεύτερης γενιάς του), ενώ σήμερα είναι πλέον εντελώς άγνωστο θέαμα στη Γηραιά Ήπειρο.

Μετά τη διακοπή του 2006 στην Ευρώπη, διατήρησε για αρκετά χρόνια παραγωγή και διαθεσιμότητα μόνο στη Ρωσία, αλλά και αυτές διακόπηκαν οριστικά στις αρχές του 2022 στα πλαίσια των διεθνών κυρώσεων που επιβλήθηκαν τότε στη Ρωσία, λόγω της εισβολής της Ρωσίας στην Ουκρανία που ξεκίνησε στις 24 Φεβρουαρίου 2022.

 Ετήσιες πωλήσεις στις ΗΠΑ 

Παρακάτω παρουσιάζονται οι ετήσιες πωλήσεις στις ΗΠΑ των δίδυμων μοντέλων Chevrolet Tahoe και GMC Yukon. Από το 2018, οι πωλήσεις της εκδοχής με μακρύτερο μεταξόνιο GMC Yukon XL (που είναι το ισοδύναμο μοντέλο του Chevrolet Suburban) αναφέρονται επίσημα μαζί με αυτές του στάνταρ GMC Yukon."GMC Yukon Sales Increase 17.5% To 19,520 Units In Q2 2018" from GM Authority August 13, 2019) Οι χρονολογίες αναφέρονται σε ημερολογιακά έτη και όχι σε σεζόν (model years, έτη μοντέλου).

 Έτος  Chevrolet Tahoe  GMC Yukon  Συνολικές πωλήσεις 1998 133.235  49.355  182.590 1999 122.213  53.280  175.493 2000 149.834  56.297  206.131 2001 202.319  77.254  279.573 2002 209.767  76.488  286.255 2003 199.065  86.238  285.303 2004 186.161  86.571  272.732 2005 152.307  73.458  225.765 2006 161.491  71.476  232.967 2007 146.259  63.428  209.687 2008 91.578  39.064  130.642 2009Deliveries December 2009 gm.com 73.254  29.411  102.665 2010  75.675  28.781  104.456 2011Deliveries December 2011 gm.com 80.527  34.250  114.777 2012 68.904  27.818  96.722 2013http://media.gm.com/dld/content/dam/Media/gmcom/investor/2014/jan/Deliveries-December-2013.pdf  83.502  28.302  111.804 2014 97.726  41.569  139.295 2015http://media.gm.com/dld/content/Pages/news/us/en/2016/Jan/0105-gmsales/_jcr_content/rightpar/sectioncontainer_0/par/download_0/file.res/GM-Deliveries-December-2015.pdf  88.342  42.732  131.074 2016http://media.gm.com/dld/content/Pages/news/us/en/2017/jan/0104-gmsales/_jcr_content/rightpar/sectioncontainer_0/par/download_0/file.res/Deliveries-December-2016.pdf  103.306  53.447  156.753 2017http://media.gm.com/dld/content/Pages/news/us/en/2018/jan/0103-gmsales/_jcr_content/rightpar/sectioncontainer_0/par/download_0/file.res/Deliveries-December-2017.pdf  98.961  49.183  148.144 2018  104.153  80.784  178.8292019U.S. GM Sales Decrease 6.3 Percent To 735,909 Units In Fourth Quarter 2019 from GM Authority (January 3, 2020) 101.189  74.673  175.8622020 88.238  63.440  151.6782021 106.030  84.242  190.2722022 105.756  82.304  188.0602023 110.328  82.271  192.5992024 105.147  87.312  192.4592025 114.202  93.036  207.238

 Παραπομπές 

 Βιβλιογραφία 
 John Gunnell: Standard Catalog of Chevrolet Trucks. Krause publications, 1995, ISBN 0-87341-364-4.
 Brad DeLong: 4-Wheel Freedom. Paladin Press, 1996, ISBN 0-87364-891-9.
 The Car Design yearbook 5. Merrell, 2006, ISBN 978-1-85894-318-3.

 Εξωτερικοί σύνδεσμοι 

 Η επίσημη Αμερικανική ιστοσελίδα του Chevrolet Tahoe 
 2007-2014 Chevrolet Tahoe review
 2000-2006 Chevrolet Tahoe and Suburban review
 1992-2000 Chevrolet Blazer / Tahoe review

Κατηγορία:Αυτοκίνητα SUV
Κατηγορία:Αμερικανικά αυτοκίνητα
Tahoe